cyanic-selkie/wikianc huggingface dataset:
Kanadisk ulv
Beskrivelse
Kanadisk ulv, som også kalles kanadisk rødulv, østlig ulv og Algonquin ulv, er fysisk mindre enn østlig tømmerulv (Canis lupus lycaon) og skiller seg fra denne gjennom forskjeller i blant annet kraniet og utfarging. Den kanadiske uleven har innslag av rødbrun farge på visse steder i pelsen, og det har aldri vært registrert hvite og sorte eksemplarer. Ryggen og sidene har relativt lange og har mørke salt og pepperfarga dekkhår, som blir sorte utover mot hårtuppene. Den rødbrune fargen er spesielt framtredende bak ørene, bak på nakken og på den første delen av ryggen, men kan også opptre andre steder på kroppen.
Skulderhøyden er typisk kun 60-68 cm og vekten ligger i snitt på cirka 25-30 kg. Mange kan derfor ha forvekslet denne ulven med en litt stor prærieulv, men prærieulven er i hovedsak fordrevet fra Algonquin Park området. Bønder som mener å ha sett prærieulv har derfor trolig egentlig sett kanadisk ulv.
Utbredelse og atferd
Til å begynne med trodde man at denne ulven bare var utbredt fra Lake Superior til grensestrøkene mot Quebec. Nyere studier har imidlertid vist at utbredelsen er betydelig større. I dag regner man at utbredelsesområdet strekker seg fra Manitoba og Minnesota i vest til minst Québec by i øst. Tidligere kan den imidlertid ha vært betydelig større, kanskje mot sør til det nordlige Mexico. Innenfor Algonquin Park er det per 2008 kjent at minst 24 forskjellige ulveflokker eksisterer. Det er også estimert at det kan finnes omkring 2 000 kanadiske ulver i Ontario og Quebec tilsammen, selv om antallet er usikkert.
Den kanadiske ulven er et flokkdyr. I Algonquin Park lever den for en stor del av hvithalehjort, men også elg og bever er viktige byttedyr (spesielt i deler av året). Det faktum at hvithalehjorten er viktig gjør at mange forskere tror at denne ulven må ha innvandret til dette områdene for relativt kort tid siden, fordi hvithalehjorten heller ikke opprinnelig tilhører i området. Noen forskere mener at det er god grunn til å tro at østlig tømmerulv ble gradvis erstattet av kanadisk ulv for omkring kun 200 år siden. Teorien er imidlertid vanskelig å bekrefte. En ulveflokk kan legge beslag på et territorium på opp mot 500 km², men gjennomsnittsstørrelsen ligger på omkring 150 km².
Paringstiden er i februar. Bare alfaparet parer seg. Tispa går drektig i cirka 63 dager. Hun graver ut et hi i bakken og føder typisk 4-7 valper, som hun ammer alene de første 6-8 ukene. Deretter introduseres valpene gradvis for de andre medlemmene i flokken, som brigger mat med til valpene når flokken har nedlagt et bytte. Når valpene vokser til blir de et tilskudd til flokken, som derav vokser. Hanner fra tidligere kull jages gjerne vekk når de blir kjønnsmodne. Slike hanner kan for kortere perioder danne såkalte ungkarsflokker. Etter hvert bryter de ut av disse og forsøker å danne egne flokker, gjennom at ei tispe fra en annen flokk slår seg sammen med en slik hann. Suksessfaktoren for slike nydannelser er imidlertid ikke spesielt høy.
Trusselbilde
Kanadisk ulv er truet, men den er ikke oppført på IUCNs rødliste, fordi den i øyeblikket ikke anerkjennes av SSC som en egen art. Trusselbildet må derfor sees i sammenheng med østlig tømmerulv.
Kanadiske ulv har tradisjonelt fulgt hvithalehjorten når denne migrerer på høstparten, siden dette er ulvens viktigste byttedyr. Dette førte i perioden 1987-2001 til at mange ulver ble drept utenfor reservatgrensene. Undersøkelser har videre vist at omkring 66% av ulvene ble drept av mennesker.
Avskyting og bruk av snarer utenfor parkgrensene ble et problem, siden Canada har en liberale holdning til ulvejakt utenfor reservatgrensene. Det ble derfor tatt initiativ til å åpne opp for en buffersone rundt Algonquin-reservatet fra 1. januar 2002, i et forsøk på å redde ulvebestanden. Ulven ble dessuten tatt med på Canadas liste over truede arter fra mai 2001. Buffersonen er kun aktiv i tre måneder hvert år og den gjelder kun i de 39 kommunene rundt Algonquin Park. I ettertid har forskerne registrert større overlevelsesevne for valpekullene.
Ellers er ulvene beskyttet i Lake Superior naturreservat og i Nipissing og Chapleau Crown viltreservater. Utenfor reservatene er imidlertid ulven fritt vilt for befolkningen.
Ghassan Kanafani
Ghassan Kanafani (arabisk: ) (født 9. april 1936 i Akka i Palestina, død 8. juli 1972 i Beirut i Libanon) var en palestinsk forfatter, politisk aktivist og talsmann for Folkefronten for Palestinas frigjøring. Han ble drept av en bilbombe i et attentat i Beirut, og Mossad påtok seg senere skylden for drapet.
Bakgrunn
Ghassan Kanafani kom fra en muslimsk middelklassefamilie i Akka. Han var tredje barn av advokaten Muhammad Fayiz 'Abd al Razzag, som var aktiv i den nasjonale bevegelse som opponerte mot de britiske styresmakter som tilrettela for sionistisk innvandring, og han hadde sittet i britenes fengsler flere ganger under Ghassans barndom. Ghassan fikk sin første skolegang ved en fransk katolsk misjonsskole i Jaffa.
I mai 1948 ble familien tvunget til å flykte unna krigshandlingene og måtte i landflyktighet,. De dro først nordover og inn i Libanon, men dro så til Damaskus i Syria som palestinske flyktninger. De var relativt fattige. Faren praktiserte sitt yrke men familieøkonomien måtte supplerers med sønnenes deltidsarbeide. Ghassan fullførte sin lærerutdannelse med hjelp fra United Nations Relief and Works Agency for Palestine Refugees (UNRWA) i 1952. Han underviste først rundt 1.200 barn i en paletinsk flyktningeleir.
Forfatter
Ghassan Kanafani begynte å skrive korte historier mens han arbeidet i de palestinske flyktningleirene, og disse ble ofte fortalt sett gjennom øynene til barn. Mens Kanafani bodde i Kuwait, tilbrakte han mye tid på å lese russisk litteratur og sosialistisk teori. Han publiserte sin første roman i 1962. Kanafani skrev også en rekke vitenskapelige arbeider om litteratur og politikk.
Flere dager etter Massakren på Lod lufthavn den 30. mai 1972 ble et bilde av Kanafani sittende sammen med en av de japanske terroristene offentliggjort. 8. juli 1972 ble Kanafani drept av en bombe plantet i bilen hans i Beirut, hans sytten år gamle niese Lamees Najim ble også drept i dette angrepet. Kanafani ble 36 år gammel. Hans danske kone Anni, deres lille sønn og datter kom uskadd fra hendelsen.
En samling av Kanafanis dikt for den palestinske motstanden ble publisert etter hans død for å hedre hans minne. Ghassan Kanafanis minne ble også opprettholdt gjennom etableringen av Ghassan Kanafani Cultural Foundation, som siden den gang har grunnlagt åtte barnehager for barn av palestinske flyktninger. Hans arv lever videre blant palestinerne, og han regnes som en av de største moderne arabiske forfatterne. Etter at han ble drept ble Ghassan Kanafani tildelt Lotus Prize for Literature under Konferansen av afroasiatiske forfattere.
Kanafanis etterfølger, Bassam Abu Sharif, ble også angrepet og forsøkt drept av israelske etterretningsoffiserer. Sharif mistet synet på det ene øyet, og flere fingre, da en brevbombe eksploderte på hans kontor i Beirut.
Sveitarfélagið Skagafjörður
Sveitarfélagið Skagafjörður er en kommune (sveitarfélag) i regionen Norðurland vestra på Island, med 4 106 innbyggere ved utgangen av 2005.
Liste over kulturminner i Arendal
Liste over kulturminner i Arendal er en oversikt over fredede og/eller bevaringsverdige bygninger og elementer i Arendal. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Lydretning
Beregning av lydretning er evnen til å høre hvilken retning lyd kommer ifra, og er en evne både mennesker og dyr innehar.
Tidsforskjell
Tidsforskjell mellom ørene er en algoritme som tar utgangspunkt i lydhastigheten og tidspunktet da mikrofonene tar opp lyden. Lydhastigheten ved havnivå er på 340,29m/s. Hvis man da vet avstanden mellom mikrofonene kan man ved geometriske likninger (avhengig av antall mikrofoner man bruker) beregne hvor lyden kommer fra.
Mønstergjenkjenning
Mønstergjenkjenning er en fremgangsmåte der lydkilden kan eksempelvis være en bil, et menneske, eller noe annet som generer både hørbar, og ikke-hørbar lyd. Algoritmen analyserer signalet med hensyn på tid og frekvens, for deretter å trekke ut viktige akustiske parametre, man kan trene opp et system til å kjenne igjen spesielle lyder (signaler) eller egenskaper.
Korrelasjon
Korrelasjon er en algoritme som måler likheten mellom to signaler, man likheten måles på en skala fra -1 til 1:
Hvis man har to like sinussignaler med lik amplitude og ingen faseforsyvning er korrelasjonskoeffisienten på 0, jo mer signalene blir faseforskjøvet og amplituden forandret i forhold til hverandre jo nærmere 1/-1 vil korrelasjonskoeffisienten nærme seg. Når korrelasjonskoeffisienten er lik 1 er signalene så ulike hverandre som de kan få blitt.
Mongoland
Mongoland er en norsk romantisk komedie fra 2001, regissert av Arild Østin Ommundsen og produsert av Ingrid Festøy Ottesen. Manus er skrevet av Gro Elin Hjelle, Eigil Kvie Jansen og Arild Østin Ommundsen.
Lavbudsjett-filmen er laget av en gjeng filmstudenter i Stavanger (Mus film). Handlingen foregår i Stavanger og på Jæren. Den 10. desember 2020 ble filmen remasteret og satt opp på utvalgte kinoer i Norge og strømmejenester som en del av sitt 20-års jubileum for lansering. I 2019 ble det annonsert at Mongoland 2 er under arbeid.
Handling
Pia er på vei hjem til jul, etter å ha reist i England i cirka seks måneder. Hun ønsker å møte kjæresten sin, Kristoffer, igjen - som egentlig skulle ha vært med henne på reisen, men han trakk seg rett før reisen skulle begynne.
Men å finne igjen Kristoffer, viser seg imidlertid å være litt av en oppgave. Men underveis møter Pia en rekke andre mennesker. I tillegg dukker julenissen opp, og en rekke merkelig ting begynner å skje.
Oppfølger
I desember 2019 ble det annonsert at oppfølgeren Mongoland 2 var under arbeid med, med mulig lansering i 2021. Regisør Arild Østin Ommundsen, produsent Gary Cranner og Gro Elin Hjelle jobber med manus. Stavanger kommune opplyser den 29. april 2021 at de finansierer filmprosjektet med 1 million kroner. De opprindelige skuespillerne Pia Tjelta og Kristoffer Joner er knyttet til filminnspillingen.
HIFK Hockey
HIFK Hockey er hockeydelen i klubben HIFK fra Helsingfors i Finland. HIFK ble grunnlagt i 1897. Klubben har vunnet sju mesterskap i Finland, siste i 2011.
Finske mestere i ishockey
6 mesterskap
Arusha (region)
Arusha er en av Tanzanias 30 regioner. Regionhovedstaden og største by i Arusha er Arusha. Regionen har et areal på 34,516 km², og hadde 1,694,310 innbyggere ved folketellinga i 2012.
Legions of War
Legions of War er et samlealbum av det norske black metal-bandet Mayhem. Utgivelsen inneholder både Grand Declaration of War (Disk 1) og European Legions (Disk 2).
Arusha (region)
Distrikter
Regionen Arusha er administrativt delt inn i sju distrikter:
Legions of War
Sporliste
Disk 1
Disk 2
Dagningen
Dagningen var en Arbeiderparti-avis som kom ut på Lillehammer fra 1924 til den ble slått sammen med Gudbrandsdølen Lillehammer Tilskuer i 1997 til Gudbrandsdølen Dagningen.
Natascha Heintz
Natascha Heintz (født 1930) er en norsk paleontolog og konservator med fossile urfisker og primitive fisker som sitt spesialområde.
Heintz tok cand. mag. i 1953 med fagene paleontologi, zoologi og kjemi ved Universitetet i Oslo. 1952–1954 hadde hun stipendiatengasjementer ved universitetsmuseene i Oslo, Bergen og Tromsø. Hun ble cand.real. i zoologi ved Universitetet i Bergen 1956 med en hovedoppgave om bruskfisk.
Heintz er datter av professor Anatol Heintz (1898–1975) og Mary Solnørdal (1901–1991). Hun vokste opp i Bærum og giftet seg i 1960 med Thor Siggerud, som var geolog ved Norsk Polarinstitutt.
Ae (Skottland)
Ae er en landsby i regionen Dumfries and Galloway i det sørvestlige Skottland. Den ligger ved elven Ae. Landsbyen på rundt 200 innbyggere skal ha det korteste navnet i Storbritannia. Landsbyen ligger i utkanten av en 15 000 mål stor (61 km2) menneskeskapt barskog, og er omtrent 14 km nord for Dumfries.
Stedet ligger i en stor barskog som ble plantet av Forestry Commission i 1947. Blant de vanligste tresortene er sitkagran, lerker, furu og gran. Det er også et rikt dyreliv, med blant annet rådyr, rødrev, hare, skogsdue, spurvehauk og fasan.
Toponymi
I 1787 ble områdets stedsnavn skrevet med ligaturen Æ. I 1826 ble navnet skrevet som Ae, som etter rykte er det korteste stedsnavnet i Storbritannia. Imidlertid består det skotsk-gæliske navnet på øya Iona av en enkelt bokstav, Ì, og det er også en elv i det skotske høylandet kalt E.
Britiske forskere antar at stedsnavnet sannsynligvis kommer fra det norrøne ordet aa (hvor de antagelig mener å), og som betyr «vann». Hvis man ser på norske stedsnavn, er Å en representasjon av gammelnorske eller norrøne ár, «elv», og opphavlig det det samme ordet som latinske aqua og med samme grunnbetydning som «vann». I Norge var á tidligere en vanlig benevnelsen for elv og var vanlig som ledd i stedsnavn.
Historie
Den skotske skribenten og utgiveren Robert Chambers skrev i 1826 om Ae-området, og beskrev det som en myr med en glen (dal, kjent som Glenae), hvis innbyggere var «lenge kjent for klammeri, kamper og aktivitetsbragder». Chambers skrev at de fleste menn i området var sysselsatt i jordbruk og transport av varer på hesteryggen mellom landsbyen og Glasgow, samt byene Carlisle og Manchester. Disse «guttene fra Ae» hadde et rykte som gikk foran dem, og var kjent for «klubbespill [og] boksing» på hver marked og bryllup i området.
Området Ae med dens bondegårder er gamle, men selv landsbyen Ae er en av de yngste i Storbritannia, og ble grunnlagt i 1947 av Forestry Commission.
Ansatte ved Magidepartementet
Dette er en liste over ansatte ved Magidepartementet i Harry Potter.
Amelia Beining
Amelia Beining (død i juli 1996) var leder for Avdelingen for magisk justis i Magidepartementet. Hun er beskrevet som en kvinne med et veldig firkantet kjeveparti, grått hår og en monokkel.
Susanne Beining som er Harrys klassekamerat fra Håsblås, er hennes niese. Amelias bror, Edgar Beining, var et medlem av den opprinnelige Føniksordenen under den første krigen mot Voldemort. Han ble drept sammen med sin kone og sine barn av dødsetere.
Rosevindu
Rosevindu er et stort, rundt vindu som ofte kan være satt inn i kirkefronten og tverrskipgavlene. Rosevinduer ble mye brukt i kirker og katedraler i gotikken.
Ansatte ved Magidepartementet
Amelia Beining
Amelia Beining var leder i Heksating, og ledet Harrys rettssak i Føniksordenen der Kornelius Bloeuf var aktor, og Albus Humlesnurr fungerte både som Harrys advokat og som vitne. På tross av urettferdig behandling av Harry fra Bloeufs side, klarte Beining å holde en upartisk rettssak, der Harry ble frifunnet av et stort flertall av retten. Under rettssaken viste Beining beundring overfor Harry og hans evne til å lage en patronus i så ung alder.
Hun ble myrdet av Voldemort rett før begynnelsen av Harry Potter og Halvblodsprinsen. Ifølge Bloeuf, som da akkurat hadde gått av som Maigiminister, hadde hun kjempet hardt før hun måtte gi etter. Etter dette uttalte noen medlemmer av Føniksordenen at hun var en av nåtidens største hekser, og flere trollmenn og hekser ble svært bekymret over Beinings død.
Den britiske skuespillerinnen Sian Thomas skal spille Beining i Harry Potter og Føniksordenen.
Bart Kroek
Bartemius «Bart» Kroek Senior (født 29. desember 1933, død mai 1995), er en fiktiv figur bok- og filmserien Harry Potter, skrevet av J.K. Rowling.
Kroeks kone ba for sin sønns liv, så Krok ga henne polyksir slik at hun kunne ta sin sønns utseende, mens sønnen drakk polyksir slik at han kunne ta sin mors utseende. På denne måten rømte Bart Kroek jr. fra Azkaban, mens hans døende mor ble etterlatt for å dø, og ble begravd mens hun ennå hadde sin sønns utseende. Bart Kroek holdt senere en falsk begravelse for sin kone, der de begravde en tom kiste.
Mens han ble holdt i sin fars hus i hemmelighet, ble Bart Kroek jr. pleid av husnissen Blunka, familien Kroeks husnisse. Kroek jr. gjemte seg bestandig under en usynlighetskappe, og ble holdt under kontroll av sin far ved hjelp av «Befalius-forbannelsen». En tid senere oppdaget Bertha Jorkins, en ansatt ved magidepartementet, at Kroek jr. var i live, og Kroek sr. satte en kraftig «Misminneformel» på henne for at hun skulle glemme hva hun hadde oppdaget.
År senere brøt Fyrst Voldemort gjennom «Misminneformelen» som var satt på Bertha Jorkins, og oppdaget at Bart Kroek jr. fortsatt var i live. Voldemort bestemte seg for å redde og restituere sin lojale tjener.
Voldemort og hans tjener Ormsvans tok kontroll over hjemmet til Kroek, og satte Bart Kroek sr under «Befalius-forbannelsen». Siden han var bekymret for at Kroek sr. kunne bryte fri fra forbannelsen, holdt Voldemort ham fanget i huset sitt, og fikk ham til å kommunisere med andre kun gjennom uglepost.
Kroek sr. greide derimot å rømme, og dro til Galtvort, der han møtte Harry Potter og Viktor Krumm, og ba om å få møte Albus Humlesnurr. Så snart Harry dro for å hente Humlesnurr, dukket derimot Bart Kroek jr. opp (som hadde slått seg sammen med Voldemorts gjeng igjen, og nå opptrådte som Galøye Bister) og slo Krumm i svime, for deretter å ta livet av sin egen far. Kroek jr. transfigurerte sin fars kropp til et ben og begravde det så i den forbudte skogen.
Ludo Humbag
Ludovic «Ludo» Humbag er en fiktiv karakter i J.K. Rowlings bøker om Harry Potter. Vi møter Humbag for første gang under verdenscupen i Rumpeldunk i bok nummer fire, Harry Potter og Ildbegeret.
Humbag er leder i Avdelingen for magiske idretter og leker i Magidepartementet. Han er en tidligere Rumpeldunkspiller (knakker) på laget Wimbourne-vepsene og var fast inventar på det engelske landslaget. Etter endt karriere har Humbag latt kroppen forfalle, og han blir beskrevet i bøkene som en forvokst skolegutt.
Innad i Magidepartementet er det flere som er skeptiske til ham, blant annet Bart Kroek. Ludo har en bror, Otto Humbag, som en gang hadde en gressklipper som gikk løpsk etter at han hadde brukt magi på den. Arthur Wiltersen reddet derimot Otto ut av vanskelighetene.
Etter Fyrst Voldemorts fall i 1981 ble Ludo beskyldt for å være en dødseter, etter at han hadde lekket informasjon til Voldemorts støttespiller Augustus Rottenroll, en som også var en nær venn av Ludos far. Ludo ble imidlertid frikjent av den magiske domstolen.
Humbag er også glad i vedding og tipping, derav det engelske navnet (Bagman). Han inngikk et veddemål med Fred og Frank Wiltersen i Harry Potter og Ildbegeret,om at Irland skulle vinne verdenscupen i rumpeldunk, men at samtidig kom Viktor Krumm som spilte for Bulgaria til å fange snoppen. Et annet veddemål han inngikk, denne gangen med gnomer, gikk ut på at Harry Potter skulle vinne Tretrollmannsturneringen. Potter delte imidlertid førsteplassen med Fredrik Djervell, og Humbag tapte veddemålet. Flere ganger i løpet av boka prøvde Humbag å oppmuntre og hjelpe Harry for at han ikke skulle tape veddemålet. Siden han tapte, fikk han en gruppe gnomer på nakken, og etter siste prøven i Tretrollmannsturneringen forsvant Humbag sporløst. Humbag blir ikke sett i hverken Harry Potter og Føniksordenen eller Harry Potter og Halvblodsprinsen, noe som kan tyde på at han har gått i skjul i frykt for gnomenes hevn, men noen tror også at han kanskje er redd for Voldemort siden han kanskje er en dødseter (Tidligere?).
Navnet betyr fritt oversatt en som spiller med juks, og kommer fra ludo som betyr jeg spiller og humbug som betyr bedrager.
Kornelius Bloeuf
Kornelius Bloeuf er en fiktiv person fra Harry Potter-bøkene av J.K. Rowling.
Bakgrunn
Kornelius Bloeuf er den tidligere magiministeren i Storbritannia, en stilling han holdt fra 1988 – 1996. Han opptrer for første gang i Harry Potter og Mysteriekammeret, men blir nevnt allerede i Harry Potter og De vises stein, da oversatt til norsk som Kornelius Bortfor-Klar.
Rolle i historiene
Bloeuf virker i de første bøkene å sympatisere med Harry Potter, og gir ham uten å vite om det verdifull informasjon i Harry Potter og Fangen fra Azkaban, nemlig at Sirius Svaart var Jakob Potters beste venn da de gikk på Galtvort høyere skole for hekseri og trolldom, samt at det var Sirius som bedro familien Potter og fortalte hvor gjemmestedet deres var til Fyrst Voldemort.
Etter hvert nekter imidlertid Bloeuf å akseptere at Fyrst Voldemort er tilbake, og i Harry Potter og Føniksordenen starter han en svertekampanje mot Harry og Albus Humlesnurr, slik at han får fremmet sitt eget syn. Han sørger også for å få en av sine betrodde ansatte i Magidepartementet plassert som professor ved Galtvort i faget Forsvar mot svartekunster, Dolorosa Uffert. I tillegg til å sørge for å få igjennom Magidepartementets syn ved skolen, opptrer hun også som spion på Harry og Humlesnurr. Som magiminister er også Bloeuf ansvarlig for å sette en uskyldig Gygrid i fengselet azkaban.
Da han feiler i å innse at Voldemort faktisk har returnert får Bloeuf sparken som magiminister og blir erstattet av Rufus Grimst. Det blir nevnt i begynnelsen av Harry Potter og Halvblodsprinsen i en samtale mellom Bloeuf, Rufus Grims og den gompiske statsmenisteren at Bloeuf «Har fått tilbud om en rådgiverstilling» Selv om det ikke er nevnt i hvilken avdeling, eller om det er for Grimst selv.
Karakteren
I bøkene går Bloeuf alltid kledd i en stripete dress og har en grønn bowlerhatt som han til stadighet snurrer i hendene sine. Han blir fremstilt som en hissig person, som ikke går av veien for å gjøre en del tvilsomme trekk for å få ting på sin side. Han holder blant annet avisen Aftenprofeten trygt i sin hule hånd, og bestemmer stort sett hva de skal skrive om. Han mottar også en del «pengestøtte» fra Lucifus Malfang mot å gjøre ham en del tjenester.
Rufus Grimst
Rufus Grimst er en fiktiv person i J.K. Rowlings romanserie om Harry Potter. Han ble drept 1. august 1997. Han blir beskrevet med et utseende som «minnet om en gammel løve» med «grå strimer i den gylne manken og de buskete øyebrynene». Han bruker metallbriller og går med en «slags langbeint, duvende gratie» selv om han halter svakt.
Før starten av sommeren 1996 var Rufus Grimst leder for svartspaneravdelingen i Magidepartementet. I løpet av juni det året ble det avslørt at Voldemort var på vei tilbake til makten igjen. Magidepartementet, under ledelse av Kornelius Bloeuf, hadde nektet for at hans gjenoppstandelse var noe annet enn løse rykter hele det året. Nå som alle visste at han var tilbake, og Voldemort begynte å operere mer åpenlyst, ble Bloeuf tvunget til å avgå som magiminister, og Grimst tok over stillingen.
Mange observerte (blant andre Harry Potter) at Rufus Grimst hadde mange arr etter tidligere basketak fra sin karriere som svartspaner, noe som ga ham et utseende av klokhet og tøffhet. Det var ingen som betvilte at disse kvalitetene hadde innvirkning på at magikersamfunnet valgte Grimst til å ta over som magiminister etter Bloeuf.
Selv om han virker mer kvalifisert til jobben enn Bloeuf, og sannsynligvis har de britiske magikernes beste i tankene, opptrer Grimst som en minister som har valgt å følge tradisjonene fra tidligere magiministere, og ser magidepartementets framtoning som viktigere enn sannhet og rettferdighet. Et eksempel på dette var da han satte den uskyldige, men dumme, unge mannen Svinton Slipprush i Azkaban for at han hadde opptrådt som dødseter.
Lulla Lunekjær nevnte til Harry at Grimst er en vampyr. Hennes far skulle til å publisere en artikkel om dette i avisen sin, Kleggen. Tilsynelatende hadde magidepartementet tvunget Lunekjær til ikke å publisere denne artikkelen. Det kan ha vært en sannhet i Lullas påstand, eller den kan være fullstendig usann.
I siste bok i serien, Harry Potter og dødstalismanene, opptrer Grimst da han leser opp Albus Humlesnurrs testamente og overrekker Harry Potter, Ronny Wiltersen og Hermine Grang det Humlesnurr etterlater dem. Senere blir Grimst drept, mest sannsynlig av Voldemort, da Voldemort og dødseterne gjør et kupp og overtar kontrollen over Magidepartementet. Lederen i avdelingen for magisk justis under Grimst, Trivius Fjoth-Fjohne, overtar stillingen som magiminister etter kuppet (påvirket av befaliusforbannelsen).
Salmander Fisle
Salmander Artemis Fido Fisle (født 1897), Merlinordenen andre klasse, er en fiktiv person fra Harry Potter-bøkene. Han var interessert i fabeldyr og ble oppmuntret av sin mor, en entusiastisk avler av hippogriffer.
Etter at han ble uteksaminert fra Galtvort høyere skole for hekseri og trolldom fikk Fisle jobb i Magidepartementet, i avdelingen for oppsyn og kontroll med magiske vesener. Etter to år ved underavdelingen for Husnisseforflytninger, år han beskriver som «kjedelige til det ekstreme», ble han flyttet til underavdelingen for beist, der han raskt ble forfremmet på grunn av sine kunnskaper om magiske vesener.
Han var nesten alene ansvarlig for at det ble laget et varulvregister i 1947, og han sier at han er mest stolt av å ha innført et forbud mot eksperimentell avl, et forbud som ble opprettet i 1965, og som hindret dannelsen av nye og utembare monstre i Storbritannia. Fisles arbeid i underavdelingen for drageforskning og -innsperring førte til mange studieturer der han samlet informasjon som han publiserte i boken Fabeldyr og hvor de er å finne, nå utgitt i 52. utgave.
Fisle har nå gått av med pensjon, og bor i Dorset med sin kone Porpentina Goldstein og deres kjælekataparder Hoppy, Milly og Mauler.
Styrian Pommer
Styrian Pommer (født ca. 1957) sine oppgaver i den første ordenen er ukjent bortsett fra det faktum at han var en av de få medlemmene som ikke mistet livet eller forstanden. I den reorganiserte ordenen var han i Magidepartementet og passet på profetien om Harry Potter, da han ble plassert under en «Befalius-forbannelse» av Herr Malfang, og ble tvunget til å forsøke og bryte seg inn i Mysterieavdelingen. Han ble tatt til fange av en vakt ved Mysterieavdelingen og sendt til Azkaban i seks måneder.
Trivius Fjoth-Ffjolne
Trivius Fjoth-Ffjolne er en fiktiv person i bok- og filmserien Harry Potter, som er skrevet av J.K. Rowling.
Etter at Rufus Grimst blir drept blir Trivius Fjoth-Ffjolne Magiminister. Han var magiminister fra 1. august 1997 til 2. mai 1998. Voldemort har da tatt over departementet og har Fjoth-Ffjolne under Befaliusforbannelsen. Etter Voldemorts død blir Nestor Bindebolt magiminister, og Hermine Grang blir senere leder i Fjoth-Ffjolnes forrige stilling som sjef for Avdelingen for magisk justis.
Øxodd
Øxodd jobber i magidepartementet som en av flere spioner Voldemort har innenfor departementet. Harry, Ronny og Hermine støter på han i bok syv når de bryter seg inn i dit.
Næringsdepartementet (Sverige)
Næringsdepartementet (Näringsdepartementet) er et departement i den svenske regjeringen som har ansvar for primærindustrien, elektronisk kommunikasjon, forskning og utvikling, statlige selskaper, gruve- og mineralpolitikk, informasjonsteknologi, næringsutvikling, regional utviklingspolitikk, skogbruk, transport og infrastruktur og turisme.
Da Ulf Kristerssons regjering tiltrådte i oktober 2022, kunngjorde den at Miljödepartementet ville legges ned og legges under Næringsdepartementet.
Nybrua (Elverum)
Nybrua i Elverum er ei hengebru som krysser Glomma i Elverum i Innlandet. Brua er 186 meter lang og har 3 spenn; hovedspennet er 160 meter. Nybrua ble åpnet i 1936. Den erstattet Gamlebrua fra 1862, og ble i sin tur erstattet av Glåmbrua i 1979. Nybrua er i dag del av fylkesvei 2154.
Nybrua og Gamlebrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet 17. april 2008 Glåmbrua, men ikke Nybrua og Gamlebrua.
Mike McCabe
Mike McCabe (født 1964 i Waterford) er en irsk tidligere fotballspiller.
Han startet sin karriere i Tottenham der han var lærling i to år og deretter proff i to år. I 1984 kom han til Norge og Vard Haugesund. Etter fire sesonger der fortsatte han karrieren i Tromsø, og spilte 71 kamper og skåret 35 mål i perioden 1988-1990. Fra 1991 spilte han i Viking FK, til han måtte gi opp karrieren i 1993 grunn av en ryggskade. Han står med 63 kamper og 9 mål i Viking FK. Han arbeider som lærer på Akademiet videregående skole i Sandnes og underviser i engelsk og kroppsøving.
McCabe ble 1.2.2018 ansatt som hovedtrener for damelaget til Fløya i Tromsø. Altså 27-28 år etter at han var en av Tromsø Idrettslags viktigste spillere.
Han ble senere gymlærer på Svolvær skole.
Cuttack (distrikt)
Cuttack (oriya: କଟକ ଜିଲା ) er et distrikt i den indiske delstaten Orissa. Distriktets hovedstad er Cuttack.
Demografi
Ved folketellingen i 2011 var det 2,618,708 innbyggere i distriktet, mot 2,341,094 i 2001. Den urbane befolkningen utgjør 27,94 % av befolkningen.
Barn i alderen 0 til 6 år utgjorde 9,59 % i 2011 mot 12,25 % i 2001. Antallet jenter i den alderen per tusen gutter er 913 i 2011 mot 939 i 2001.
John Boorman
John Boorman (født 18. januar 1933) er en britisk regissør. Han står bak filmer som Picnic med døden (1972), Zardoz (1974), Excalibur (1981), og Hope and Glory (1987).
Lillehammer Tilskuer
Lillehammer Tilskuer var en norsk avis med tilknytning til Høyre utgitt i Lillehammer.
Avisa kom ut fra 1841 og var en fortsettelse av Oplands Tidende, etablert i 1837. Avisa ble slått sammen med den tradisjonelle Senterparti-avisa Gudbrandsdølen i 1990, som den hadde hatt et administrativt og redaksjonelt samarbeid med siden 1945. De to avisene ble slått sammen med A-presseavisa Dagningen i 1997 og etablerte Gudbrandsdølen Dagningen.
Vallersund Gård
Historisk handelshus
Vallersund gård skriver sin historie tilbake til 1700-tallet, da Trondheimsborgerfamilien Normann etablerte et handelshus med fiskemottak her. Denne virksomheten kulminerte før 1920, og gårdsanleggets tilstand forverret seg gjennom 1900-tallet. Da stedet i 1981 ble omgjort til Camphill-sted, var det som ett av tre steder i Trøndelag, og etter at den første entusiasmen rundt Vidaråsen hadde forplantet seg i helsevesenet. Etableringen møtte likevel motstand lokalt.
Landsbyvirksomhet
Etter år med krevende restaurering av den verneverdige bebyggelsen, i samarbeid med Fylkesantikvaren i Sør-Trøndelag, startet oppbyggingen av den øvrige bygningsmassen. I dag består Vallersund Gård av 10 store og små boliger, et gårdsanlegg med driftsbygninger for gårds- og gartneridrift, et lite stabbur som fungerer som kapell, et stort stabbur som fungerer som samlingsrom for sosiale, pedagogiske og kulturelle aktiviteter, et bibliotek og møterom, en butikk som fungerer som kafeteria for fellesmåltider, et sjøhus, et verkstedsbygg med bakeri, veveri og urteverksted. Energi skaffes fra egen vindmølle og varmepumper gir varme i husene.
Filosofi
Grunnlaget for landsbyenes virksomhet er Rudolf Steiners antroposofi og Camphillbevegelsen, grunnlagt av legen Karl König. Landsbyene ser det også som sitt ansvar å vise omsorg for natur og miljø gjennom bl.a. biodynamisk/økologisk jordbruk. Formålet med landsbyene er å yte sosial- og helsetjenester, samt å drive arbeidsplasser med botilbud for mennesker som trenger sosial omsorg. Vallersund Gård tar imot unge og voksne mennesker med utviklingshemming og noen med rusbakgrunn. I den forbindelse vil landsbyen arbeide for å utvikle sosiale samarbeids- og samlivsformer hvor mennesket får et liv i verdighet og respekt med egenutvikling og utfoldelse tilpasset den enkeltes iboende evner. Gården eies av Landsbystiftelsen, som er den norske grenen av Camphillbevegelsen. Siden 2002 har det blitt gitt driftstilskudd til Landsbystiftelsen over en egen post på statsbudsjettet. Men tilskuddet gir ikke rom for nybygg og utvikling.
Skulpturer
Flere bronseskulpturer av Astrid Dahlsveen, står på gården, blant annet av en sjøløve i fjæra. I 2009 hadde hun utstilling på Vallersund; "Skulptur i natur". Oppe på Nesavarden like bak gården står Unitehope-engelen en svenske kunstneren Lehna Edwall som ble avduket 12. juli 2009. Jorden rundt er det satt i gang et stort kunstprosjekt som har sitt mål å bringe håp, kjærlighet og medfølelse inn i verden, og målet er å plassere ut 49 Unitehope-engler jorda rundt. Blant annet står det en på Mount Everest, en på Mount Buffalo i Australia, en i Ural-fjellene i Russland, og i Urubamba i Peru og på Hawaii. Paris vil også få sin engel. Det er d som satte dette i gang i 2005. Avdukingen fant sted under de årviss Festleikdagan i Vallarsund.
Farmen 2010
Den lille ubebodde Tranøya nord for Vallersund gård, ble valgt ut som gården for Farmen 2010. Innspillingene foregikk høsten 2009, og det ble innledet et samarbeid med Vallersund Gård, som ligger på fastlandet like ved. På gården finnes ei gammel krambu som er beholdt i sin opprinnelige stand, og TV 2 mente at stedet passet ypperlig som ramme for markedet som farmendeltakerne skal være med på. Hyllene stod klare til å fylles med gamle tobakksesker, kamferdrops eller nyttegjenstander.
Regina van Dinther
Regina van Dinther (født 15. mai 1958 i Wengern (Westfalen) som Regina Nowak) er en tysk politiker (CDU). Fra 8. juni 2005 har hun vært president for landdagen (parlamentet) i Nordrhein-Westfalen. Hun har vært innvalgt i parlamentet siden 1990, og har vært kvinnepolitisk talskvinne og nestleder for CDU-fraksjonen. Etter Ingeborg Friebe er hun den andre kvinnelige landdagspresidenten i Nordrhein-Westfalen.
Hun er leder for CDUs kvinneorganisasjon i Nordrhein-Westfalen.
Knut Knudsen
Knut Knudsen (født 12. oktober 1950 i Levanger) er en norsk tidligere proffsyklist og olympisk mester som representerte IL Sverre.
Knudsen vant 4 000 meter forfølgelsesritt på bane i Sommer-OL 1972 og i VM 1973. Han vant NM elleve ganger, og har to kongepokaler. Han syklet profesjonelt i Italia fra 1974 til 1981 og har seks etappeseire fra Giro d'Italia. I tillegg til etappeseire i Giro d'Italia har han ved to anledninger, i 1975 og i 1981, syklet med den rosa ledertrøya i det prestisjefylte rittet. Han ble kåret til verdens beste temporytter av to av de største sportsmagasinene i verden fra 1979 til 1981. Tilsammen vant han 49 proffseire.
I 1980-årene var han en periode engasjert som trener i Glåmdal Sykleklubb og var visepresident i Norges Cykleforbund 1991-1993.
Etter OL-gullet i 1972 ble Knudsen tildelt Morgenbladets gullmedalje, Fearnleys olympiske ærespris og Sportsjournalistenes statuett som årets idrettsnavn i Norge. Statuetten som årets idrettsnavn fikk han også det påfølgende året for VM-seieren.
I 1977 gav han ut boken På hjul med K.K. sammen med Torbjørn Børte.
Chimoio
Chimoio er hovedstaden i provinsen Manica i Mosambik. Den er den femte største byen i landet med en befolkning på 177 608 innbyggere (1997). Den ligger rundt 95 km fra grensen til Zimbabwe og beskrives til tider som mer zimbabwisk enn mosambisk.
Byens navn i kolonitiden var Vila Pery. Byen ligger ved jernbanen fra Beira til Harare, nær Cabeça do Velho.
Andrew Norman
Andrew Norman (født 27. juni 1980) er en engelsk profesjonell snookerspiller.
Normans beste resultat i en rankingturnering kom i Grand Prix 2006 da han spilte seg frem til åttendedelsfinale. Denne tapte han imidlertid for Neil Robertson, som til slutt vant hele turneringen.
Han beste plassering på verdensrangeringen er en 42.-plass i 2007/2008-sesongen. Etter dette falt han nedover rangeringen, før han etter 2009/2010-sesongen mistet plassen på main touren, etter å ha endt på 96.- og sisteplass.
The Batman
The Batman er en amerikansk animert action- og eventyrserie for barn som gikk på amerikansk TV fra 2004 til 2008. Serien er basert på superhelten Batman.
I Norge ble serien sent på Cartoon Network og TV2, og utgitt på DVD, begge versjonene har norsk tale.
Sesong 1
Ved starten av den første sesongen er kriminaliteten i Gotham på vei nedover. Gothams politi-sjef Angel Rojas beordrer offiserene sine å jakte på Batman. Dette markerer den første anerkjennelsen av Batmans eksistens i serien. Til tross for sjefens ordre, mener en av hans etterforskere, Ethan Bennett at byen har behov for Batman. I begynnelsen av serien får Bennett hjelp av en ny partner fra Metropolis, Ellen Yin. Men hun får snart problemer mellom hennes forpliktelse til å opprettholde lov og orden, samt hennes personlige følelser overfor Batman.
I løpet av Sesong 1 får både Bennett og Yin i oppgave å arrestere Batman. Men samtidig blir Bruce Wayne revet mellom sitt ansvar som Batman, og hans vanlige tilværelse. Mot slutten av sesongen blir Bennett utsatt for tortur, og går gjennom en mutasjon arrangert av Jokeren. Dette forvandler Bennett til Clayface. Som Clayface blir Bennett tvunget til å gjemme seg. Men hans partner Yin innser endelig at hun hadde rett angående Batman, og inngår en allianse med ham.
Blant skurkene som ble introdusert i løpet av den første sesongen var blant annet Jokeren, Penguin, Catwoman, Mr. Freeze, Firefly, Ventriloquist and Scarface, Man-Bat, ClueMaster og Bane.
Sesong 2
Gjennom den andre sesongen fortsetter Batman å handle utenfor loven. Men befolkningen begynner å se at Batmans handlinger er nødvendige - spesielt etter at han redder en gruppe politimenn fra en sikker undergang. I denne sesongen får hans heroiske handlinger offiserene også til å støtte Batman, i stedet for å forfølge ham som en kriminell. Men Politimester Rojas oppdager endelig Yins involvering med Batman, og dette tvinger henne til å flykte.
I løpet av denne sesongen klarer Batman å arrestere både The Joker, Penguin og Riddler. Samtidig blir det avslørt at kommisær Gordon er Batmans hemmelige allierte. Han utvikler blant annet en stor lyskaster, Bat-Signal, som lar Batman vite at politiet ønsker å snakke med ham. Denne sesongen introduserer en rekke nye kriminelle, inkludert Rag Doll, The Riddler (stemme gitt av Robert Englund) Killer Croc, SpellBinder og Solomon Grundy. Karakterene Yin og politimester Rojas gjør deres siste opptredener mot slutten av sesongen.
Sesong 3
I løpet av sesongen blir Batmans originale Batmobil ødelagt. Flere nye skurker blir også introdusert i løpet av denne sesongen, inkludert Poison Ivy, og en annen versjon av Gearhead, Maxie Zeus og Toymaker.
Sesong 4
Sesongens åpningsepisode fokuserer på Dick Graysons opprinnelse som Robin. Graysons foreldre ble myrdet, i noe som skulle se ut som en sirkus-ulykke. Grayson blir deretter adoptert av Bruce Wayne, som hjelper Grayson med å endelig ta ut mafia-sjefen som var ansvarlig for foreldrenes død. Den andre episoden i sesongen fører til at Batgirl offisielt blir en del av teamet deres, hvor hvert medlem røper deres hemmelige identitet ovenfor de andre. Men denne avsløringen fører etter hvert til at Batgirl og Robin danner en søsken-lignende rivalisering mot hverandre.
Et av høydepunktene fra sesong 4 var episoden «Artifacts» som beskrev en mulig fremtid i år 3027. Publikum får glimt av en eldre Batman, Dick Grayson som opererer under kallenavnet Nightwing. Samt Barbara Gordon, som i denne fremtiden sitter i rullestol. I sesong-finalen får en invasjon av romvesen kalt «The Joining» at Batman må samarbeide med en annen superhelt fra DC Universe og et medlem av Justice League, Martian Manhunter, for å hindre romvesenets planer. Dette fører også til at Batman blir en del av Justice League of America.
Flere nye skurker introduseres også i løpet av Sesong 4, inkludert Tony Zucco (stemme gitt av Mark Hamill) Killer Moth, Black Mask, Everywhere Man (stemme gitt av Brandon Routh), Harley Quinn og Francis Gray.
Sesong 5
Den siste sesongen var Sesong 5, og fokuserte først og fremst på Batman og Robin. Men duoen slår seg sammen med noen av karakterene fra DC Universe, for å slåss mot forskjellige skurker. De samarbeider blant annet med Superman, Green Arrow, Flash, Green Lantern og Hawkman. Både Batgirl og kommissær Gordon ble henvist til enten gjesteroller eller cameo-opptredener i løpet av sesongen.
Barbara Gordon, etter å ha blitt uteksaminert fra videregående skole, studerer nå ved college. I løpet av den aller siste episoden dukker samtlige medlemmer av Justice League opp, sammen med Batgirl, samtidig som de må slåss mot en fornyet innsats fra «The Joining» som forsøker å invadere jordkloden. TV-seriens skurker inkluderer Lex Luthor, Count Vertigo, Shadow Thief og Mirror Master.
Utgivelser i Norge
I Norge har 2 DVDer av serien kommet ut:
Erik Nord (1948)
Erik Nord (født 17. juni 1948 i Amsterdam) er en norsk helseøkonom, seniorforsker ved Folkehelseinstituttet og professor emeritus i helseøkonomi ved Det medisinske fakultet ved Universitetet i Oslo.
Nord gav i 2004 ut boken Kruttrøyk og fredspipe hvor han kritiserte innføringen av røykeforbud på serveringssteder som ble iverksatt samme år.
Slaget om Riga
Slaget om Riga ble utkjempet fra 1. til 5. september 1917. Det var en del av den første verdenskrig, og besto i at Det tyske keiserriket tok over kontrollen over Riga fra det Det russiske keiserriket.
Erik Nord (1948)
Nord har tidligere jobbet ved Norsk Regnesentral, og tok doktorgrad i helseøkonomi ved Universitetet i Oslo i 1992.
EU-minister
EU-minister (Europaminister) er en svensk statsrådspost fra regjeringsdannelsen i 2006. Statsrådsposten erstatter den tidligere ministerposten samordningsminister i EU-frågor som Bo Ringholm hadde i regjeringen Persson.
Cecilia Malmström fikk posten som EU-minister i regjeringen Reinfeldt ved regjeringsskiftet den 6. oktober 2006. Hun ble EU-kommisjonær i 2010 og ble etterfulgt av Birgitta Ohlsson.
Da regjeringen Löfven tiltrådte 3. oktober 2014 ble stillingen avskaffet og arbeidsområdet underlagt Utenriksdepartementet.
Knelere
Knelere (Mantodea) er en gruppe med insekter. Knelerne er nært beslektet med kakerlakker og termitter.
I verden er det omtrent 2 300 arter, fordelt på 15 familier, de fleste fra tropiske strøk i alle verdensdeler. Ingen arter finnes i Norge.
Navnet har den på grunn av den særegne måten å holde frambeina på, det ser ut som om den kneler og ber. Det vitenskapelige navnet Mantis er hentet fra et gresk ord som betyr profet.
Utseende
Størrelsen varierer fra en til femten centimeter. Bakkroppen (abdomen) har to lange haletråder (cerci) og hanner har enda et par utvekster (styli). De fleste har vinger. Det første paret er noe tykkere og det bakerste er fine gjennomskinnelig flygevinger. Bakvingene er vanligvis foldet sammen under forvingene.
Hodet har en lett gjenkjennelig trekantet form. Fasettøynene er nokså store som naturlig for dyr som finner bytte ved hjelp av synet, og utstående. Spesielt for knelere er at de kan dreie hodet på en slik måte at de kan se over skulderen, noe som er unikt og uvanlig hos insekter. Munndelene er bitende, men ikke spesielt store, antennene er trådformet, lange og tynne, uten utvidet klubbe, men hos noen arter er det hanner med fjærformede antenner.
Det fremste beinparet, kanskje særlig lårene (femorae) er kraftig utviklet, alle føtter (tarsi) har fem ledd. På alle beinpar er hoftene (coxae) lange og henger ned under kroppen. Forkroppen (prothorax) er mer eller mindre forlenget, typisk lang og tynn. Forlåret og -leggen har nesten alltid pigger på undersiden, de to piggete overflatene foldes mot hverandre og gjør at kneleren kan gripe byttedyret og holde det i et fast grep. Lignende frambein finnes hos andre insekter som lever som rovdyr, som nettvingefamilien Mantispidae og noen arter i fluefamilien som vannfluer Ephydridae.
Kjønnsorganene er skjulte hos begge kjønn, i sjuende bakkroppssegment hos hunnen og i det niende hos hannen.
Levevis
Noen arter har yngelpleie, noe som er uvanlig hos insekter. Mantodea er hemimetabole insekter, de har ufullstendig forvandling. Nymfene ligner på små utgaver av de voksne, bortsett fra at de mangler vinger. Knelernymfer bærer ofte bakkroppen krummet opp over ryggen.
Å lure fienden
Knelere har ikke stridulasjonsapparat, de spiller eller synger ikke slik som de nært beslektede gresshoppene. Men noen knelere har et øre på det midterst brystsegmentet. Med dette øret kan de oppfatte lyden fra flaggermus, og kan derfor lure flaggermusene, ved «å slippe seg ned» like før flaggermusen angriper. Noen knelere har sterke farger og øyelignende flekker på bakvingene, som de folder ut om de føler seg truet. Disse flekkene kan være nok til å skremme bort en fugl.
Systematisk inndeling
Noen inndelinger opererer med en mer omfattende familie Mantidae der flere av familiene listet nedenfor blir regnet som underfamilier.
Cape Town internasjonale lufthavn
Cape Town internasjonale lufthavn (IATA: CPT, ICAO: FACT) er en flyplass i Cape Town, Sør-Afrika. Den er hovedbase for South African Airways. Cape Town International er den nest største flyplassen i Sør-Afrika, atter OR Tambo internasjonale lufthavn. Inntil midten av 1990-tallet het flyplassen DF Malan Airport, oppkalt etter Statsminister Daniel François Malan.
Veiprising
Veiprising er et avgiftssystem som tar sikte på å gjenspeile de reelle kostnadene en bilist påfører samfunnet ved bruk av en bestemt vei på et bestemt tidspunkt. De viktigste av disse kostnadene er køer og forsinkelser som påføres andre trafikanter, støy, støv, forurensning og trafikkulykker. Hensikten er at prisene skal påvirke bilistene til å endre adferd; noen kan velge å kjøre på andre tider og andre steder, mens andre kan la være å reise eller velge et annet transportmiddel.
Selv om utgangspunktet for veiprising er å regulere trafikken, vil et slikt system også skape inntekter. I Norge er det vedtatt at inntektene kan brukes til både utbygging av det lokale veinettet, gang- og sykkelveier og kollektivtrafikk. Slik lokal bruk av avgiftsinntektene vil kunne bidra til å bygge ut alternativene til å reise med bil og dermed forsterke effekten av avgiften. Det vil også bidra til å kompensere for uønskede fordelingsvirkninger.
Den mest kjente formen for veiprising er en såkalt «rushtidsavgift», også kalt køprising. Her er konseptet at prisen for å passere et bestemt veisnitt varierer i løpet av døgnet. I rushtrafikken er prisene høye, mens det er lave priser eller gratis å kjøre utenom rushet. Hensikten med dette er å få ned trafikken i rushtidstoppene hvor flyten er dårligst. Køprising er dermed et alternativ til å bygge ut større kapasitet på veinettet. Flere norske byer har innført eller er i ferd med å innføre køprising. Ellers i Norden har Stockholm og Göteborg innført ordningen.